Gyakorlati lehetőség

Az **Alisca-Mag Kft.** jellemzően takarmány-, zöldtrágya-, köztesnövények-, borsó és szója vetőmag termeltetésével, feldolgozásával, laboratóriumi vetőmagvizsgálatokkal foglalkozik. A feldolgozás és fémzároltatás nagyobb hányada Sárbogárdon, az Alisca-Mag Kft. vetőmagüzemében történik. A vetőmagvizsgálatokat az Alisca-Mag Kft. - NAH által - akkreditált vetőmagvizsgáló laboratóriumában végezzük. A vetőmagot átruházott jogkörben vizsgáljuk, saját vizsgálati eredményeink kerülnek a *Vetőmagminősító bizonyítvány*ra.

A **Hallgató feladata** **a magvizsgálók munkájának segítése**, többek között a mintavétel előkészítése, minták szállítása, minta-előkészítés, mintaosztás, adminisztráció, egyszerűbb magvizsgálati feladatok elvégzése, eszközök-, berendezések tisztán tartása. A Hallgató betekintést nyer a különböző vetőmag-vizsgálati módszerekbe (fizikai tisztaság-, idegenmag-tartalom-, nedvességtartalom-, csírázóképesség-, életképesség-, magkórtani vizsgálatok), elsajátítja a vetőmag-minősítés alapjait, megfigyeli az üzemi vetőmag-tisztítási és csomagolási folyamatait. Részt vesz a kft. teljesítény- és növényvédelmi kísérleteiben. A munka fiatalos társaságban, klimatizált, tiszta környezetben történik, és jellemzően könnyű fizikai, illetve adminisztratív jellegű. Elvárás a pontosság és a figyelem.

Lehetőség van szak-, illetve diplomadolgozat készítésére is.

A gyakorlat helyszíne Sárbogárd ipartelepén van. Első sorban azoknak ajánljuk, akik saját járművel tudják megközelíteni, de a bejárás szükség esetén tömegközlekedéssel is megoldható.

Kérem, böngéssze honlapunkat is, kérdésével forduljon a laborvezetőhöz.

A gyakorlat helye Sárbogárd, Millennium 2000. utca.

Gyakorlatvezető: Varga Péter Ph.D., Laborvezető

+36(25)518-160, p.varga@aliscamag.hu

www.aliscamag.hu

 Varga Péter